**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) izstrādāts, pamatojoties uz:  Covid-19 infekcijas izplatības seku pārvarēšanas likuma 24. un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020.gada 30.janvāra Pasaules Veselības organizācijas ģenerāldirektora paziņojumu, ka koronavīruss “Covid-19” uzliesmojums ir uzskatāms par starptautiskas nozīmes ārkārtas sabiedrības veselības apdraudējumu un Eiropas Slimību profilakses centra ieteikumiem par koronavīrusa “Covid-19” izraisīto saslimšanas gadījumu uzraudzību, stājies spēkā Covid-19 infekcijas izplatības seku pārvarēšanas likums (turpmāk – Likums).  Covid-19 epidēmijas un ārkārtas situācijas laikā, ievērojot Pasaules Veselības organizācijas rekomendācijas un ņemot vērā Zāļu valsts aģentūras (turpmāk tekstā – Aģentūra) rīcībā pieejamo informāciju par zāļu pieejamības problēmām Latvijā un citās valstīs, tiek īpaši uzsvērta nepieciešamība palielināt un uzturēt slimnīcās lielākus zāļu krājumus antibakteriālajiem līdzekļiem, anestēzija un pretsāpju līdzekļiem, kā arī citām dzīvības glābšanā nepieciešamajām zālēm visu esošo pacientu ārstēšanai, kā arī pastāv iespējamība, ka šo iepriekš minēto medikamentu patēriņš varētu strauji pieaugt pacientu ar Covid-19 hospitalizēšanas gadījumā. Šobrīd pasaulē, Eiropas Savienības valstīs un tajā skaitā Latvijā atsevišķām zālēm vērojamas pieejamības problēmas, saistītas ar loģistikas, piegāžu problēmām un paaugstināto pieprasījumu. Jāapzinās, ka gadījumā, ja nākotnē epidemioloģiskā situācija tomēr būtiski pasliktinās, var rasties situācija, ka tiek traucēta loģistikas piegāde atsevišķām zālēm. Kā arī pastāv risks, ka ārstniecības iestāde nevar saņemt kārtējo iegādi ar zālēm pēc citu valstu (kuras ražo vai izplata attiecīgās zāles) aizlieguma izvest tās uz citām valstīm (attiecīgi Latviju).  Vēršam uzmanību, ka arī ārstniecības iestādēm, kurām ir slēgta tipa aptieka, atsevišķos gadījumos nav iespējams pilnībā nodrošināt slimnīcas vajadzības un nepieciešams lūgt citas ārstniecības iestādes palīdzību zāļu pieejamības nodrošināšanā.  Aģentūra, sadarbībā ar lielo slimnīcu slēgta tipa aptiekām, izveidoja sarakstu ar zālēm, kuru krājumus rekomendētu slimnīcām nodrošināt apmēram 3 mēnešu patēriņa nepieciešamajam (atbilstoši plānotajai darbībai un paredzamajam pacietu skaitam, kā arī ņemot vērā risku hospitalizēto pacientu ar Covid-19 skaitam pieaugt).  Pēc saņemtas informācijas no universitāšu un reģionālajām slimnīcām, var secināt, ka šobrīd zāļu krājumi lielākoties tiek uzturēti 1,5 – 2,5 mēnešu darbības nodrošināšanai nepieciešamajā apjomā. Lielāks zāļu krājums slimnīcām ir nepieciešams, lai zāļu piegāžu pārtraukuma laikā slimnīcas varētu nodrošināt nepārtrauktu visu pacientu ārstniecību koronavīrusa “Covid-19” uzliesmojumu laikā. Ar minēto krājumu, atkarībā no hospitalizēto pacientu stāvokļa smaguma, provizoriski varētu ārstēt 1000 - 2000 pacientu, kas ir šobrīd paredzamais maksimālais pacientu skaits Latvijā, ko ārkārtas situācijā spētu apkalpot veselības aprūpes kapacitāte.  Zāļu iegāde uzreiz trīs mēnešu patēriņam mazina arī administratīvo slogu, kas rodas iegādi organizējot mazākam laika periodam. Stacionārajām ārstniecības iestādēm būs vieglāk organizēt savas darbības nodrošināšanu, jo būs pieejami zāļu krājumi trīs mēnešu patēriņam, tādējādi nodrošinoties pret neprognozējamiem zāļu piegāžu traucējumiem.  Ņemot vērā to, ka ātrāka zāļu iegāde prasa papildu finansējumu, kurš šādā apjomā iepriekš netika ieplānots slimnīcu budžetos, lai sasniegtu rekomendēto saistībā ar Covid-19 infekcijas izplatību valstī nepieciešamo rezervi, prognozējamās izmaksas zāļu iegādei ir 2 054 926 EUR (ieskaitot PVN).  Likuma 24.pants paredz, ka pasākumus ar Covid-19 izplatību saistītā valsts apdraudējuma un tā seku novēršanai un pārvarēšanai finansē no budžeta finansētajām institūcijām iedalītajiem valsts budžeta un pašvaldību budžetu līdzekļiem. Ministru kabinets pēc pamatota ministriju pieprasījuma var pieņemt lēmumu par valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem".  Savukārt likuma 25.pants paredz, ka Finanšu ministram ir tiesības veikt apropriācijas izmaiņas, tai skaitā apropriācijas samazināšanu vai pārdali starp ministrijām un citām centrālajām valsts iestādēm ar Covid-19 izplatību saistītā valsts apdraudējuma un tā seku novēršanas un pārvarēšanas pasākumiem, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi, kā arī veikt apropriācijas pārdali ministrijai vai citai centrālajai valsts iestādei likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām.  Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz 2 054 926 euro, lai nodrošinātu zāļu krājumus ārstniecības iestādēm Covid-19 infekcijas izplatības laikā valstī.  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Nacionālais veselības dienests, Zāļu valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 2 054 926 | 0 | 0 | 0 | 0 | 0 |
| 2.1. valsts pamatbudžets | 0 | 2 054 926 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –2 054 926 | 0 | 0 | 0 | 0 | 0 |
| 3.1. valsts pamatbudžets | 0 | –2 054 926 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 054 926 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz **2 054 926 *euro***, lai nodrošinātu zāļu krājumus ārstniecības iestādēm Covid-19 infekcijas izplatības laikā valstī (skat., anotācijas pielikumu).  Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no līdzekļiem neparedzētiem gadījumiem atbilstoši faktiski nepieciešamajam apmēram.  Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par šā rīkojuma 1.punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas nav iebildusi pret apropriācijas izmaiņām, veiks apropriācijas izmaiņas. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Nacionālais veselības dienests, Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre         I. Viņķele

Vīza: Valsts sekretāre D. Mūrmane - Umbraško

I.Belovs 67876005

igors.belovs@vm.gov.lv